stanford-oval/wikipedia huggingface dataset:
רדיו רמאללה
לקריאה נוספת

שגיא גרין, "לילה ברדיו אולי היא קוראת לי" ,(כתבה במקומון) חולון בת-ים, 11 בנובמבר 1991
הערות שוליים

↑  World Radio TV Handbook Vol 32, Billboard Publication, London 1978
 עמ' 185 שם בשנת 1978 המשדר המרכזי של רשת א' הוא בעצמה של 200 קילווט בתדר 575 קילוהרץ והפעם מאתר השידור הלל ליד קדימה-צורן, השידורים בתדר זה 575 קילוהרץ היו קודם מאתרים אחרים ובהספקים נמוכים יותר
↑  עפרי אילני, היום לפני 53 שנים: המלך חוסיין מגרש את הבריטים מירדן, באתר הארץ, 2 במרץ 2009
↑  דברי הכנסת, 5 ביולי 1954
↑  גבריאל שטרן, קול מירושלים האחרת, על המשמר, 12 במאי 1965
↑  למשל יעקב גלעד; לעומת זאת, אומר פרופ' משה רון: ”במצעד הפזמונים של רדיו רמאללה שמענו מוזיקת פופ די גרועה, כמו פול אנקה ו'הפלאטרס', ובשלב מסוים הבנתי שליטל ריצ'רד הוא יותר הדבר עצמו.”; משה רון, באתר הארץ, 25 ביוני 2004
↑  כתוצאה ממחסור בשירים ישראליים חדשים שידר קול ישראל "להיטים" שנחתכו מתוך הקלטות של מופעים או הופעות פומביות שהופקו על ידי התחנה.
↑  יוסי נחמיאס, הכניסה לחיפושיות אסורה, באתר ynet, 2 באוגוסט 2007
↑  אלון גן, אנטומיה של החמצה היסטורית, באתר הארץ, 18 בספטמבר 2008
↑  ננצח את רדיו רמאללה, באתר ynet, 21 באפריל 2008
↑  מילות השיר "רדיו רמאללה", באתר שירונט ; מילים: יעקב גלעד
↑  עינב שיף, עכבר העיר אונליין, המיטב של עבודה עברית: ברי ופוליקר, באתר הארץ, 25 בפברואר 2008
↑  רדיו רמאללה עולה לאוויר: ישדר לשטחי ישראל והרשות הפלסטינית, באתר גלובס, 20 בפברואר 2007
↑  יוסי אלי, כל הזמן, רדיו רמאללה סגר את שעריו, באתר nrg‏, 15 באוגוסט 2008
אנטנות הרדיו ברמאללה, שנות ה-30
רומן נוישטדטר

רומן פטרוביץ' נוישטדטר (בגרמנית: Roman Neustädter, ברוסית: Рома́н Петрович Нойште́дтер; נולד ב-18 בפברואר 1988) הוא כדורגלן גרמני-רוסי, המשחק בעמדת הבלם בווסטרלו.
קריירה

נוישטדטר נולד בדניפרו לאב ממוצא גרמני ואם רוסייה. אביו, פיטר נוישטדטר, שיחק בעמדת קשר בקבוצת דניפרו. בשנת 1992 היגר האב לגרמניה וכעבור שנתיים הצטרפו אליו רומן ואימו. הם התיישבו בעיר מיינץ מאחר שאביו הצטרף לקבוצת הכדורגל המקומית. במקביל נוישטדטר התחיל לשחק בקבוצת הילדים של המועדון. לאחר שעבר את גיל הנוער הצטרף לקבוצת המילואים ואחרי שנתיים מוצלחות, התחיל לשחק עבור הקבוצה הראשונה.
בקיץ 2009 הצטרף בבורוסיה מנשנגלדבך. בעונת 2009/2010 שיחק לרוב בקבוצת המילואים ורשם רק 2 הופעות בקבוצה. ב-15 בינואר 2011 הבקיע את שער הבכורה שלו במועדון בניצחון 0–1 נגד נירנברג. עונת 2011/2012 הייתה עונת הפריצה של נוישטדטר בה שיחק בכל משחקי הליגה של המועדון למעט משחק אחד ובורוסיה סיימה את העונה במקום הרביעי המוביל למוקדמות ליגת האלופות.
בסיום העונה סיים את חוזהו וחתם ל-4 שנים בשאלקה 04. ב-5 ביולי 2016 חתם בפנרבחצ'ה הטורקית.
ב-24 בפברואר 2022 חתם בווסטרלו מליגת העל הבלגית.
ב-9 באוגוסט 2019 חתם לעונה אחת בדינמו מוסקבה. באוקטובר 2020 החוזה הוארך בשנה נוספת.
קריירה > קריירת נבחרות

לנוישטדטר הייתה האפשרות לייצג את רוסיה, קזחסטן, אוקראינה וגרמניה. בצעירותו הוא שיחק בנבחרות הצעירות של גרמניה, וב-14 בנובמבר 2012 ערך את הופעת הבכורה שלו בנבחרת גרמניה בתיקו 0-0 נגד הולנד. מאחר שנוישטדטר לא ערך הופעה בינלאומית במסגרת רשמית (מוקדמות יורו/מונדיאל), הוא היה יכול להתחרט ולייצג מדינה אחרת. בינואר 2016 החלו אנשים בהתאחדות הרוסית לשכנע את נוישטדטר לשחק עבור רוסיה. ב-30 במאי 2016 קיבל דרכון רוסי המאפשר לו לשחק עבור הנבחרת וכעבור יומיים ערך את הופעת הבכורה שלו בנבחרת במשחק ידידות נגד צ'כיה. נוישטדטר נכלל בסגל הנבחרת ליורו 2016 ושותף בשניים מתוך שלושת משחקי הנבחרת בתחרות. באוקטובר 2018 הבקיע נוישטדטר את שערו הראשון במדי הנבחרת - במהלך משחק מול נבחרת טורקיה.
הערות שוליים

↑  "Роман Нойштедтер – в «Динамо»!" [Roman Neustädter at Dynamo!] (ברוסית). FC Dynamo Moscow. 9 באוגוסט 2019. {{cite web}}:  (עזרה)
| נבחרת רוסיה – יורו 2016 |
| --- | --- | --- |
|  1 אקינפייב •  2 שישקין •  3 סמולניקוב •  4 איגנשביץ' •  5 נוישטדטר •  6 א. ברזוצקי •  7 יוסופוב •  8 גלושאקוב •  9 קוקורין •  10 סמולוב •   11 מאמייב •  12 לודיגין • 13 גולובין •  14 ו. ברזוצקי • 15 שירוקוב • 16 גילרמה • 17 שאטוב • 18 איוואנוב • 19 סמדוב • 20 טורבינסקי • 21 שניקוב • 22 דזיובה • 23 קומבארוב • מאמן: סלוצקי |  1 אקינפייב •  2 שישקין •  3 סמולניקוב •  4 איגנשביץ' •  5 נוישטדטר •  6 א. ברזוצקי •  7 יוסופוב •  8 גלושאקוב •  9 קוקורין •  10 סמולוב •   11 מאמייב •  12 לודיגין • 13 גולובין •  14 ו. ברזוצקי • 15 שירוקוב • 16 גילרמה • 17 שאטוב • 18 איוואנוב • 19 סמדוב • 20 טורבינסקי • 21 שניקוב • 22 דזיובה • 23 קומבארוב • מאמן: סלוצקי | רוסיה |
רבה בר אבוה

| --- | --- |
 תקופת הפעילות:  דור שני אמוראים
 רבותיו:  רב
 תלמידיו:  רב נחמן
 
רבה בר אבוה היה אמורא בבלי בדור השני לאמוראי בבל. הוא היה תלמידו של רב, ורבו המובהק של רב נחמן. רבה בר אבוה התגורר בנהרדעא, ולאחר שהעיר חרבה על ידי פפא בר נצר עקר משם לשכנציב, אחר כך לשילחי ולאחר מכן למחוזא. במחוזא התמנה לתפקיד דיין ורב העיר.
האם היה רבה בר אבוה "ריש גלותא"?

לדעות אחדות שימש רבה בר אבוה במשרת ריש גלותא (ראש הגולה) - המשרה היהודית הרמה ביותר בגלות בבל. הבסיס לכך הוא הצלבה של שלשה מקורות - שניים בתלמוד ואחד באגרת רב שרירא גאון: בתלמוד מסופר כי רבה בר אבוה ביקש להשיא את בתו לרב נחמן. עוד עולה מן התלמוד, כי אשתו של רב נחמן - ילתא - הייתה בתו של ריש גלותא. בנוסף, רב שרירא גאון מעיד כי הוא צאצא של רבה בר אבוה, וכותב עליו "ומן דבית נשיאה הוה", כלומר "וממשפחת הנשיא היה". מצירוף מקורות אלו למד מחבר סדר הדורות, כי חותנו של רב נחמן היה רבה בר אבוה, וכי הוא שימש במשרת ריש גלותא. בעקבות סדר הדורות כתבו כך גם שי"ר, אייזיק הירש וייס ועוד. וייס אף מוסיף כי "ככל ראש הגולה היה עשיר כל ימיו", ומצביע על מקור בתלמוד לקביעה זו.
לעומתם כותבים חוקרים אחרים, כי קביעה זו שגויה מכל וכל. ראשית הם דוחים את הראיה מאגרתו של רב שרירא גאון, ומצביעים על כך שהגאון לא כתב שרבה בר אבוה היה הנשיא, אלא ממשפחת הנשיא. יתרה מכך, הגאון עצמו מדגיש, שכל ידיעתו על קרבתו של רבה בר אבוה למשפחת הנשיא נובעת רק מצירוף ידיעתו האישית על כך שהוא עצמו מצאצאי רבה בר אבוה, עם מסורת משפחתית עתיקה שהם ממשפחתו של ריש גלותא. אם כן, דבר זה לא מבואר בשום מקור קדמוני, ולכן הסיק זאת רב שרירא מתוך צירופי העובדות הגנאלוגיות.
ההוכחה מצירוף המקורות מהתלמוד הבבלי נדחית אף היא, משום שלא נאמר במפורש שרבה בר אבוה השיא את בתו לרב נחמן, אלא רק שהוא שקל לעשות כן, וביקש שיבררו האם רב נחמן אינו סריס. לא מוזכר בשום מקום שנישואין אלו יצאו לפועל, וככל הנראה לא הייתה ילתא בתו של רבה בר אבוה, אלא בתו של ראש הגולה, שהיה אדם אחר. זו דעתו של ר' יצחק אייזיק הלוי. ר' אהרן היימן כותב שסביר שילתא אשתו של רב נחמן אכן הייתה בתו של רבה בר אבוה, אך בכל זאת טוען שהוא לא היה ריש גלותא, כי באותו זמן מר עוקבא היה ריש גלותא. בנוסף, התלמוד מתאר שרבה בר אבוה היה עני מרוד, ורק לאחר פגישה עם אליהו הנביא העשיר, דבר שאינו סביר לריש גלותא שהיה עשיר מעצם תפקידו.
אישיותו

אין בידינו עדויות תלמודיות רבות על חייו ומשפחתו, אך ניתן להסיק שרבה בר אבוה נחשב אף בדורו לאחד מגדולי האמוראים, ולכן נתמנה לרבה של העיר מחוזא, אחת הערים היהודיות החשובות בבבל. לרבה בר אבוה הייתה ישיבה, ובה נמצאו קובצי ברייתות שלא היו בידי האמוראים האחרים.
בתלמוד מסופר שרבה בר אבוה זכה לגילוי אליהו. אודות ענוותנותו מובא כי הוא הצהיר שאינו בקי כלל בש"ס, אך אמרותיו הרבות בהלכה פזורות על פני התלמוד כולו.
מתורתו

מאמרים רבים שלו פזורים בתלמוד, וכמעט את כולם מסר בשמו תלמידו המובהק, רב נחמן.
"דרשו ה' בהמצאו... אמר רבה בר אבוה: אלו עשרה ימים שבין ראש השנה ליום הכיפורים".
במסגרת הדיון התלמודי בדיני נפשות, בפירוט דיני ארבע מיתות בית דין, מביא התלמוד הבבלי במסכת סנהדרין כלל בשם רבה בר אבוה "אמר רבה בר אבוה: 'ואהבת לרעך כמוך' - ברוֹר לו מיתה יפה". מכלל זה מכריע התלמוד שיש לחוס על כבודו של הנידון למוות ולהימנע מהריגה באופן בזוי.
במסכת בבא מציעא רב נחמן מביא עוד דעתו של רבה בר אבוה שחולקת על רב מנשיא בר יעקב במקרה של אבדה שנמצאה בפונדק.
רקטות RS

| --- | --- |

רקטות מדגם RS-82
 מידע בסיסי
 ייעוד:  משפחת כלי נשק 
 ארץ ייצור:  ברית המועצות ברית המועצות
 מלחמות ומבצעים:  מלחמת העולם השנייה
 תקופת השירות:  RS-82-בשנת 1937 RS-132-בשנת 1938 – הווה
 משתמשים:  ברית המועצות ברית המועצות
 גרסאות:  RS-82 RS-132
 מאפיינים כלליים
 משקל:  6.8 ק"ג-בדגם RS-82 23.0 ק"ג-בדגםRS-132
 ממדים
 אורך:  600 מ"מ בדגם RS-82 845 מ"מ בדגם RS-132
 קוטר:  82 מ"מ בדגם RS-82 132 מ"מ בדגם RS-132
 מוטת כנפיים:  200 מ"מ בדגם RS-82 300 מ"מ בדגם RS-132
 ביצועים
 טווח:  6.2 ק"מ בדגם RS-82 7.1 ק"מ בדגם RS-132
 ראש קרב והנחיה
 הנחיה:  לא מונחה
 
רקטות מסוג RS היו רקטות לא מונחות אשר שימשו את המטוסים הסובייטים במלחמת העולם השנייה. לרקטות מסוג RS היו שני דגמים: ה-RS-82 וה-RS-132. הפיתוח של רקטות ה-RS החל בתחילת שנת 1930 על ידי צוות מהנדסים שבראשותו היה המהנדס גאורגי לנגמק.
רוז צ'לימו

רוז צ'לימו (באנגלית: Rose Chelimo; נולדה ב-12 ביולי 1989) היא אתלטית ממוצא קנייתי המתחרה עבור בחריין, אלופת עולם (לונדון 2017), סגנית אלופת העולם (דוחה 2019) ואלופת אסיה (ג'קרטה 2018) בריצת מרתון.
ביוגרפיה

צ'לימו ילידת קניה. היא החלה להתחרות בשנת 2010. היא מתחרה עבור בחריין משנת 2016.
ביוגרפיה > 2016

באולימפיאדת ריו דה ז'ניירו (2016) סיימה צ'לימו במקום שמיני בריצת מרתון בתוצאה של 2:27:36 שעות.
ביוגרפיה > 2017 > אלופת עולם

באליפות העולם שנערכה בלונדון באוגוסט 2017 זכתה צ'לימו במדליית זהב בריצת מרתון בתוצאה של 2:27:11 שעות לפני אדנה קיפלגט מקניה (2:27:18 שעות) ואמי קרייג מארצות הברית (2:27:18 שעות).
ביוגרפיה > 2018

במשחקי אסיה שנערכו בג'קרטה, אינדונזיה באוגוסט 2018 זכתה צ'למיו במדליית זהב בריצת מרתון בתוצאה של 2:27:36 שעות.
ביוגרפיה > 2019

באליפות העולם שנערכה בדוחה בספטמבר 2019 זכתה צ'לימו במדליית כסף בריצת מרתון בתוצאה של 2:33:46 שעות, אחרי רות צ'פנגטיץ' מקניה (2:32:43 שעות) ולפני הלליה ג'ואנס מנמיביה (2:34:15 שעות) ולא הצליחה להגן על תוארה.
שיאים אישים

ריצת 10 ק"מ (כביש): 32:04 דקות (2011)
ריצת חצי מרתון: 1:08:08 שעות (2016)
ריצת מרתון: 2:22:51 שעות (2017)
רומן פבליוצ'נקו

רומן אנטולביץ' פבליוצ'נקו (ברוסית: Роман Анатольевич Павлюченко; נולד ב-15 בדצמבר 1981 במוסטובסקוי שבמחוז קרסנודאר) הוא כדורגלן עבר רוסי, ששיחק בעמדת החלוץ בקבוצות בהן שיחק.
הוא החל את הקריירה שלו בדינמו סטברופול ורוטור וולגוגרד לפני שעבר לספרטק מוסקבה בשנת 2003. לאחר הצלחה בספרטק, עבר תמורת 13.7 מיליון לירות שטרלינג לטוטנהאם הוטספר מהפרמייר ליג האנגלי ב-2008 ושיחק שלוש עונות לפני שחזר לרוסיה ושיחק בלוקומוטיב מוסקבה עד יולי 2015 כשעבר לקובאן קרסנודאר.
הוא שיחק במדי נבחרת רוסיה במשך עשור (2003-2013), במדיה הופיע 51 פעם והבקיע 21 שערים. הוא אף היה חלק מסגל נבחרת הטורניר ביורו 2008, בה רוסיה העפילה לחצי גמר.
קריירת מועדונים

פבליוצ'נקו החל את הקריירה שלו בקבוצת דינמו סטברופול הרוסית, בה ערך את הופעת הבכורה שלו בעונת 1999. במשך עונה זו הוא כבש שער אחד בלבד. לאחר מכן הוא עבר לרוטור וולגוגרד, שם כבש 14 שערים בשלוש עונות. ב-2003 עבר פבליוצ'נקו לספרטק מוסקבה, ובכך הופיע לראשונה בליגת העל הרוסית.
במדי ספרטק הפך פבליוצ'נקו לכובש מצטיין ולאחר מהחלוצים הבולטים בכדורגל הרוסי. בעונת 2006 זכה פבליוצ'נקו בתואר מלך השערים של הליגה הרוסית עם 18 שערים, וב-2007 זכה בו בשנית במשותף עם רומן אדמוב, עם 14 שערים. בין השנים 2006-2008 נבחר פבליוצ'נקו לנבחרת המצטיינים של הליגה מטעם התאחדות הכדורגל הרוסית.
פבליוצ'נקו זכה עם ספרטק בגביע הרוסי ב-2003 וסיים עמה שלוש פעמים במקום השני בליגה הרוסית, וכן היה שותף דרך קבע להופעותיה בליגת האלופות.
בספטמבר 2008 עבר פבליוצ'נקו לקבוצת טוטנהאם הוטספר האנגלית. בעונתו הראשונה בטוטנהאם כבש פבליוצ'נקו 14 שערים בכל המסגרות, וסייע לקבוצתו להעפיל לגמר גביע הפוטבול ליג שם הפסידה למנצ'סטר יונייטד. בעונת 2009/2010 קיבל פבליוצ'נקו דקות משחק מועטות ושותף ב-16 משחקים בלבד. אולם, בעונת 2010/2011 שב והפך לשחקן מרכזי בקבוצה והבקיע 14 שערים, מתוכם ארבעה במסגרת ליגת האלופות, שסייעו לקבוצה להעפיל לרבע גמר הטורניר לראשונה בתולדותיה.
בפברואר 2012 עבר ללוקומוטיב מוסקבה ושיחק לאחר מכן גם בקובאן קרסנודאר, אוראל ומועדון אררט מוסקבה וזנאמיה נוגינסק מהליגה החובבנית.
באוקטובר 2022 הודיע על פרישה ממשחק.
נבחרת לאומית

פבליוצ'נקו החל לשחק בנבחרת רוסיה בשנת 2003, והבקיע את שערו הראשון במדיה במשחק מול נבחרת לוקסמבורג במוקדמות מונדיאל 2006.
במשחקי המוקדמות ליורו 2008 הפך פבליוצ'נקו לראשונה לשחקן מרכזי בנבחרת הרוסית. במשחק מול נבחרת אנגליה במהלך המוקדמות הבקיע צמד שערים, שבזכותם ניצחה הנבחרת 1-2 - אחד מהניצחונות המכריעים בהעפלתה של רוסיה לטורניר.
במהלך טורניר היורו עצמו היה פבליוצ'נקו השחקן המרכזי בחוד ההתקפה של הנבחרת. הוא כבש שער בניצחון 0-2 על שוודיה במסגרת המחזור האחרון בשלב הבתים, שבזכותו עלתה רוסיה לראשונה בתולדותיה לרבע גמר הטורניר. ברבע הגמר מול נבחרת הולנד המשיך את היכולת הטובה עם השער הראשון במשחק, בדרך לניצחון 1-3 בהארכה והעפלה מפתיעה לחצי הגמר. בסיום האליפות הוא נכלל בנבחרת השחקנים המצטיינים מטעם אופ"א.
תארים

הגביע הרוסי בכדורגל: 2003
ליגת העל הרוסית (סגנות): 2005, 2006, 2007
גביע הפוטבול ליג: 2008/09 (סגנות)
הגביע הרוסי בכדורגל: 2014/2015
מלך השערים של ליגת העל הרוסית: 2006, 2007
רשימת 33 מצטיינים של העונה: 2006, 2007, 2008
נבחרת הטורניר באליפות אירופה: 2008
רוזנגארד

מועדון הכדורגל רוזנגארד (בשוודית: FC Rosengård) הוא מועדון כדורגל נשים מהעיר מאלמה שבשוודיה.  הקבוצה, שנוסדה ב-7 בספטמבר 1970 כמועדון כדורגל הנשים מאלמה, זכתה עד כה ב-13 אליפויות ו-6 גביעי מדינה (שניהם שיאים שוודים).
היסטוריה

הקבוצה הוקמה ב-1970 כקבוצת הבת של מועדון הכדורגל מאלמה, ומהר מאוד זכתה להצלחה. ב-1986 היא זכתה באליפות הראשונה בתולדותיה, והציגה דומינטטיות מרשימה כשקטפה ארבע אליפויות בחמש שנים בתחילת שנות ה-90. למרות שורה של סגנויות מ-1996 עד 2002, הקבוצה המשיכה להוות כוח משמעותי בכדורגל הנשים השוודי.
בעונת 2004/2003 העפילה הקבוצה לחצי גמר ליגת האלופות (אז נקרא גביע אופ"א), שם הודחה על ידי פרנקפורט. עד היום זהו הישג השיא של הקבוצה במפעל היבשתי הבכיר.
באוקטובר 2013, מאלמה התמזגה עם מועדון הכדורגל רוזנגארד 1917, ואימצה את שמו של האחרון. המועדון המשיך בהצלחתו, זכה באליפויות ב-2014 וב-2015, והשיג שלוש אליפויות רצופות בפעם הראשונה בתולדותיו. ב-2022 זכתה הקבוצה בדאבל לראשונה מאז 1990.
תארים

ליגת העל השוודית: 13
הגביע השוודי: 6
הסופר קאפ השוודי: 4
רוזמרי אש

| --- | --- |

 לידה:  28 במרץ 1953 (בת 71) 
 מדינה:  הממלכה המאוחדת 
 מקום לימודים:  האקדמיה המלכותית למוזיקה 
 פרופיל ב-IMDb
 
רוזמרי אש (באנגלית: Rosemary Ashe; נולדה ב-28 במרץ 1953) היא שחקנית תיאטרון וקולנוע וזמרת אופרטות בריטית.
ביוגרפיה

רוזמרי אליזבת אש נולדה כבת לפיליפ סטיבן אש ולדורותי מיי, בת לבית ווטס. היא למדה בבית ספר לוסטופט ומאוחר יותר באקדמיה המלכותית למוזיקה ובמרכז לאופרה בלונדון.
רוזמרי אש שיחקה ושרה במחזות זמר ובאופרטות רבים - בתפקידים קרלוטה בפנטום האופרה, מאדאם תנרדייה בעלובי החיים, פלישיה גבריאל ב"מכשפות מאיסטוויק", דרורי ליין במרי פופינס, האלמנה קורני באוליבר! כמו כן בקנדיד, מופע הקולנוע של רוקי, סיפור הפרברים, פיטר פן, גבירתי הנאווה, ובעוד הצגות וסרטים רבים.
רוזמרי אש לימדה באקדמיה הסקוטית לדרמה ומוזיקה, באקדמיה המלכותית למוזיקה בלונדון, בבית הספר למשחק גילפורד ובבית הספר לתיאטרון מוזיקלי בלונדון.
רן בן נון

| --- | --- |
אין תמונה חופשית
 לידה:  1965 (בן 59 בערך) רמת גן, ישראל
 מדינה:  ישראל 
 מקום מגורים:  תל אביב
 השכלה:  אוניברסיטת תל אביב 
 מקצוע:  עיתונאי, סופר
 
רן בן נון (נולד בשנת 1965) הוא עיתונאי וסופר ישראלי.
קורות חיים

נולד ב-1965 ברמת גן וגדל בגבעתיים. למד לימודים קוגניטיביים (פסיכולוגיה, פילוסופיה, ספרות ובלשנות) באוניברסיטת תל אביב. נשוי ומתגורר בדרום תל אביב.
בין השנים 1991–1993 והיה כתב תרבות בעיתון "חדשות". בהמשך היה כתב תרבות ואז עורך תרבות במקומון "תל אביב" מרשת ידיעות תקשורת.
בשנות ה-90 היה מראשוני ומובילי סיקור סצנת הדאנס ותרבות המועדונים של התקופה במקומוני תל אביב.
בשנת 2000 עבר ל"ידיעות אחרונות" כעורך במוסף "זמנים מודרניים" ומ-2015 גם "זמנים בריאים". במקביל היה למבקר הספרים של המוסף היומי "24 שעות". כיום הוא משמש גם כספק תכנים לאתר הספרים הדיגיטליים "עברית".
בתחילת שנות ה-2000 כתב ביקורות טלוויזיה וראיונות למוסף 7לילות, ובהם הכתבה "101 שאלות לדודו טופז" שקטעים ממנה צוטטו בהרחבה לאחר התאבדותו של מלך הרייטינג.
בין השנים 2000–2017 היה מבקר הטלוויזיה של יומני התרבות ברשת ב'.
בספטמבר 2017 יצא לאור ספרו הראשון, "עכשיו יותר ברגש" (בהוצאת ידיעות ספרים). הרעיון שמאחורי הספר החל בעצם ב"זמנים מודרניים", כאשר במשך תקופה מסוימת בן-נון כתב בו קטעי לייף סטייל קצרים תחת הפסבדונים הנשי "מיכל שרון". בעלילת הספר הפסבדונים, דמות בשם גאיה פאנק, משתלטת על תודעתו של הגיבור, רובי ירחי, ומשנה את חייו ללא הכר.
מספריו

עכשיו יותר ברגש (ידיעות אחרונות, 2017)
רן בן יהודה

| --- | --- |

 מדינה:  ישראל 
 כינוי:  רני
 השתייכות:   צבא הגנה לישראל
 דרגה:   תת-אלוף
 תפקידים בשירות
 מפקד סטי"ל  מפקד שייטת ספינות הטילים  ראש מספן המטה בחיל הים
 פעולות ומבצעים
   מבצע שלום הגליל   האינתיפאדה הראשונה     המערכה ברצועת הביטחון   האינתיפאדה השנייה  מבצע תיבת נוח מבצע עופרת יצוקה מבצע ארבעת המינים
 
רן (רני) בן יהודה (נולד ב-1962) הוא קצין צה"ל במילואים בדרגת תת-אלוף, כיהן כמפקד שייטת ספינות הטילים וכראש מספן המטה במפקדת חיל הים.
ביוגרפיה

בן יהודה עשה את שירותו הצבאי בחיל הים. סיים קורס חובלים, ומילא מספר תפקידי פיקוד ומטה בשייטת ספינות הטילים ובהם מפקד ספינת טילים אח"י חץ (סער 3), מפקד אח"י גאולה וסגן מפקד השייטת. בשנים 2001–2003 פיקד על השייטת. בתקופה זו השתתפה במבצע תיבת נוח, לכידת הספינה "קארין איי" שהובילה אמצעי לחימה להרשות הפלסטינית ולארגוני טרור פלסטיניים. בן יהודה פרש מן הצבא בדרגת אל"ם. הוא שימש מנהל תחום הים בחברת BVR מערכות, ב-2005 מונה למנהל המגזר הפרטי והביטחוני בחטיבת השיווק והמכירות של חברת מירס וב-2007 לסמנכ"ל שירות הלקוחות בחברה.
עם מינוי אלי מרום למפקד חיל הים שב לשירות ומונה באוקטובר 2008 לראש מספן המטה במפקדת חיל הים. במסגרת תפקידו לקח חלק במבצע ארבעת המינים, שבמהלכו נתפסה אוניית המשא "פרנקופ" (Francop), שהובילה נשק, תחמושת ואמצעי לחימה מאיראן בדרכה לארגון חזבאללה שבלבנון. בן יהודה היה המועמד המוביל לתפקיד מפקד חיל הים אך במקומו נבחר רם רוטברג ובפברואר 2012 פרש מצה"ל. לאחר שחרורו מונה למנכ"ל אזור ישראל והמזרח הקרוב בצים.
בן יהודה בעל תואר ראשון בכלכלה ומנהל עסקים מאוניברסיטת חיפה ובעל תואר שני במדע המדינה מאוניברסיטת חיפה והמכללה לביטחון לאומי (מחזור כ"ו).
הערות שוליים

↑  יואב לימור, גבירתי ורבותי חברי המטכ"ל, מעריב מוסף שבועות, ‏ 29.05.1998, עמודים 16–17, כפי שהועלה באתר פרש.
↑  גיא הדס, ‏מירס מינתה את רן בן-יהודה לסמנכ"ל שירות הלקוחות, באתר גלובס, 2 באוגוסט 2007
↑  אמיר בוחבוט,‏, רגע ההכרעה מתקרב: מי יהיה מפקד חיל הים הבא?, באתר וואלה, 3 באוגוסט 2011.
↑  יועז הנדל ויעקב כץ, "ישראל נגד איראן", כנרת זמורה-ביתן, 2011, עמודים 232-221.
↑  אמיר בוחבוט‏, הלם בחיל הים: הלוחם שהצליח לגבור על הימאי, באתר וואלה, 5 באוגוסט 2011
רומן סאיס

רומן סאיס (בצרפתית: Romain Saïss, בערבית: رومان سايس; נולד ב-26 במרץ 1990) הוא כדורגלן מרוקאי-צרפתי המשחק בעמדת הבלם בא-שבאב ובנבחרת מרוקו.
קריירת מועדונים

סאיס נולד לאב צרפתי ממוצא מרוקאי ולאם צרפתייה. הוא החל את הקריירה שלו בקבוצת הכדורגל ואלנס. בקיץ 2011 הצטרף לקלרמון מהליגה הצרפתית השנייה, בה שיחק שנתיים. בקיץ 2013 חתם בלה הבר גם בה שיחק שנתיים.
ב-3 ביולי 2015 חתם לשנתיים באנז'ה, העולה החדשה לליגת העל הצרפתית.
ב-30 באוגוסט 2016 עבר לאנגליה וחתם לארבע שנים בוולברהמפטון וונדררס מהפוטבול ליג צ'מפיונשיפ. ב-17 בספטמבר 2016 ערך את הופעת הבכורה שלו בקבוצה בניצחון 0–2 נגד ניוקאסל יונייטד. ב-30 בספטמבר 2017 הבקיע את שער הבכורה שלו בקבוצה בניצחון 0–4 נגד בורטון אלביון. סאיס היה שותף לחזרה של וולבס לפרמייר ליג בסיום עונת 2017/2018.
ב-17 ביוני 2022 חתם סאיס לארבע שנים בבשיקטש הטורקית. ב-6 באוגוסט ערך הופעת בכורה בקבוצה, בניצחון 0–1 על קייסריספור.
ב-24 ביולי 2023 חתם לשנתיים באל-סד הקטרית. לאחר 3 הופעות בלבד באל-סד, בספטמבר 2023 הושאל לאל שבאב הסעודית.
קריירה בינלאומית

סאיס, שנולד בצרפת החליט לייצג את מרוקו, ארץ מוצאם של הוריו. בנובמבר 2012 ערך את הופעת הבכורה שלו בנבחרת מרוקו בהפסד 0–1 לטוגו. ב-20 בינואר 2017 הבקיע את שער הבכורה שלו בנבחרת בניצחון 1–3 נגד טוגו.
סאיס השתתף עם מרוקו בגביע אפריקה לאומות 2017 ובמונדיאל 2018.
נכלל בסגל נבחרת מרוקו לטורניר מונדיאל 2022.
נכלל בסגל נבחרת מרוקו לטורניר גביע אפריקה לאומות 2023.
תארים

פוטבול ליג צ'מפיונשיפ: 2017/2018
רינה גנור

| --- | --- |
אין תמונה חופשית
 לידה:  1946 (בת 78 בערך)
 מדינה:  ישראל 
 תקופת הפעילות:  1964–1970 (כ־6 שנים)
 פרופיל ב-IMDb
 
רינה גנור (נולדה ב-1946) היא שחקנית עבר בקולנוע הישראלי.
ביוגרפיה

גנור (גרינבאום) נולדה במזרח אירופה כבת בכורה למשפחה בת ארבעה ילדים שעלתה לישראל ב-1957 והקימה חנות בגדים בתל אביב. ב-1967 התחתנה עם ישראל פוליאקוב, אך כעבור מספר שנים השניים התגרשו.
קריירה

ב-1964 החלה את דרכה הקולנועית בסרט שהתבסס על סדרת התסכיתים הפופולרית "משפחת שמחון". באותה שנה אף שיחקה בהצגת התיאטרון "סמי ימות בשש" שערך וביים עידוא בן גריון.
ב-1965 שיחקה בהצגת הילדים "הרפתקה בקרקס" בתיאטרון הקאמרי.
ב-1966 שיחקה בסרט "הטל צל ענק", על אודות חייו של האלוף דוד מרכוס. באותה השנה גילמה את אחד התפקידים הנשיים הראשיים, קרולינה בת הגביר, בסרט "שני קוני למל".
ב-1969 שיחקה בסרט "תעלת בלאומילך" בכיכובו של בומבה צור. באותה השנה שיחקה יחד עם בעלה דאז ישראל פוליאקוב, בסרטה של אלידע גרא, "לפני מחר". ב-1970 שיחקה בסרט "השמלה" בבימויו של יהודה נאמן, לצד אסי דיין ולאורה ריבלין.
מאז 1970 גנור הפסיקה להופיע בסרטים, והופיעה בתפקידים קטנים בתיאטרון.
רומן פוטין

| --- | --- |

 לידה:  10 בנובמבר 1977 (בן 46) ריאזאן, ברה"מ 
 מדינה:  רוסיה 
 השכלה:  Military Academy for Logistics (2001) 
 מפלגה:  העם נגד השחיתות
 
רומן איגורייביץ' פוטין (ברוסית: Рома́н И́горевич Пу́тин; נולד ב-10 בנובמבר 1977) הוא איש עסקים רוסי ונשיא התאחדות הטאקוונדו הרוסית. אחיינו של נשיא רוסיה ולדימיר פוטין.
משמש כיושב ראש מפלגת "העם נגד השחיתות", מפלגה שמתעתדת להתמודד בבחירות הפרלמנטריות ברוסיה 2021.
ראשית חיים

אביו של רומן פוטין, הוא איש העסקים איגור פוטין (אנ'), סבו אלכסנדר, היה דודו של נשיא רוסיה, ולדימיר פוטין. פוטין נולד בריאזאן, רוסיה, בשנת 1977.
רומן פוטין סיים את לימודיו בהצטיינות בסניף וולסק של האקדמיה הצבאית ללוגיסטיקה בשנת 2001 ואז עבד במשך שנתיים כקצין שירות הביטחון הפדרלי.
קריירה

בין 2006 ל-2009 שימש כיועץ ביטחוני של מושל מחוז ריאזאן.
בשנים 2012–2013 היה יועץ ללא שכר של מושל מחוז נובוסיבירסק בנושאים חברתיים וכלכליים. במיוחד הציע ופיקח על פרויקט שאפתני להפיכת מפעל לתיקון משאיות מוביל למפעל הרכבה גם לרכבים. הוא פוטר מתפקידו כאשר הפרויקט לא הצליח להתממש. פוטין נותר יועץ בנושאים דומים למושל ימלו-ננץ.
רומן פוטין הוא יו"ר קבוצת MRT ובעלים משותף לשלוש חברות רוסיות נוספות: Gazstroiholding, Modernizatsiya Rechnogo Transporta ו-Frantsuzskie Aviatsionnye Technologii. החברה השנייה מארגנת שירותי נוסעים על נהר מוסקבה במטרה לצמצם את עומסי התנועה ואילו השלישית מייצרת אוטוג'ירואים.
הוא נשיא איגוד הטאקוונדו הרוסי ומנהל הקרן לתמיכה ופיתוח של הקרן האקדמית הרוסית להשכלה גבוהה.
מאז 2013 פוטין הוא יועץ השקעות פרטי עצמאי, המספק ייעוץ לפרויקטים של השקעות ברוסיה. במרץ 2014 הקים פוטין חברת ייעוץ משלו בשם פוטין ייעוץ בע"מ, המסייעת למשקיעים זרים לממש פרויקטים של השקעה ברוסיה.
נכסים ורכישות בולטות

פוטין הוא הבעלים של בית גדול בכפר רזדורי. הוא גם בעל אחוזה בשטח של 44 דונם בנאפה, ווילה בלונדון.
בספטמבר 2015 פוטין קנה את היאכטה היוקרתית "Silverfast" תמורת 90 מיליון דולר במהלך מופע היאכטות במונקו והוא גם הבעלים של אי בגודל 38 דונם באיי בהאמה, שם קנה תמורת 75 מיליון דולר.
פוליטיקה

בשנת 2020 נכנס רומן פוטין לפוליטיקה הרוסית. במרץ הודיע על הקמת המפלגה "אנשים של עסקים". לדבריו, הוא תומך במדיניות דודנו, הנשיא פוטין ורוצה לסייע לממשלה ביוזמות החיוביות שלה. במקביל, הוא לא שלל התמודדות עם דודו, מכיוון שהמפלגה הייתה צריכה להיות בעלת שאיפות משלה.
עם זאת, הוא לא הקים מפלגה. במקום זאת, ב־21 ביוני, הוא הצטרף למפלגת העם נגד השחיתות ונבחר למנהיג המפלגה ב-5 ביולי.
הערות שוליים

↑    Harriet Alexander, ‏Putin Consulting opens for business in London - just don't ask to speak to Mr Putin, The Telegraph, 14 March 2014
↑  "Племянник Путина создает свою партию". НТВ. נבדק ב-2020-03-20.
↑  "Двоюродный племянник Путина стал лидером партии". РИА Новости (ברוסית). נבדק ב-2020-07-07.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רומן פוטין".
רפאל סילבה

רפאל קרלוס דה סילבה (בפורטוגזית: Rafael Carlos da Silva; נולד ב-11 במאי 1987) הוא ג'ודוקא ברזילאי, זוכה מדליית ארד באולימפיאדת ריו דה ז'ניירו (2016) בקטגוריית המשקל מעל 100 ק"ג. סילבה הפך למדליסט האולימפי הראשון מברזיל בקטגוריית משקל זו לאחר שזכה בארד גם באולימפיאדת לונדון 2012. בשנת 2011, זכה במדליית כסף במשחקים הפאן-אמריקאיים. בשנת 2013 הוא זכה במדליית כסף באליפות העולם ובשנת 2014 במדליית הארד, בשנת 2017 זכה סילבה בשתי מדליות באליפות העולם, אחת מדליית ארד בקטגוריית המשקל שלו ואחת כסף בקטגוריית הנבחרות המעורבות. סילבה מחזיק גם בארבע מדליות זהב ושתי מדליות כסף מאליפות הג'ודו הפאן אמריקאית.
באולימפיאדת ריו 2016, סילבה זכה בארד לאחר שהפסיד רק לטדי רינר. באולימפיאדת טוקיו 2020, הוא הודח בשלב רבע הגמר.
הערות שוליים

↑  Rafael da Silva. sports-reference.com
↑  Baby confirma aposta, esquece revés para astro e ganha 2º bronze olímpico
| --- | --- |
בקרת זהויות :  VIAF: 6176147907512479210006   WorldCat (עם VIAF): 6176147907512479210006
רגל לשנייה

רגל לשנייה (באנגלית: feet per second, ובקיצור fps) היא יחידה לא-תקנית אך נפוצה למדידת מהירות. משתמשים בה בעיקר בארצות הברית ובמדינות חבר העמים הבריטי. גוף שנע במהירות קבועה של 1 רגל לשנייה עובר במשך שנייה אחת מרחק של רגל (foot) אחת.
1 רגל לשנייה = 0.3048 מטר לשנייה
1 מטר לשנייה = 3.281 רגל לשנייה
ערך זה הוא קצרמרבנושא הנדסה ובנושא פיזיקה. אתם מוזמנים לתרום לוויקיפדיה ו.